Document ID: /roh_data/filtered/fineweb-2-filterrobots_roh.jsonl.gz/19862

Trais giadas 25: Ils emprims 25 onns è la scolaziun stada en il center: Scolas dal vitg, gimnasi sin claustra, studis da biologia a Basel. Lura suondan 25 onns professiun e politica: Magister al gimnasi claustral, president communal e deputà. Cun bun 50 ha Simon Camartin vieut il dies a tut quai ed ha decidì da sa deditgar cumplainamain a quella passiun che ha accumpagnà el dapi sia uffanza: La musica. Sco dirigent ha el purtà la musica grischuna e svizra viadora en il grond mund e la musica dal grond mund qua tar nus. Ed el ha adina promovì giuvens talents da musica. Cun sia chasa editura Sordino ha el derasà ovras contemporanas da cumponistas e cumponists indigens ed esters.
Redacziun: Giusep G. Decurtins